## Carlos Mazón valora la contribució de les empreses en el “desenvolupament econòmic i social de la nostra terra”

*** El president de la Generalitat assistix a l’entrega dels Premis Empresa de l’Any, organitzada per *El Periódico Mediterráneo*​​​​​​​**

**Castelló de la Plana.**

El president de la Generalitat, Carlos Mazón, ha destacat la “importància del teixit empresarial en el desenvolupament econòmic i social de la nostra terra”, i ha recalcat que “les pimes tenen en este Consell un aliat per a desenvolupar la seua activitat econòmica”.

El president ha assistit a l’entrega dels Premis Empresa de l’Any que ha organitzat El Periódico Mediterráneo, on ha entregat al director general d’Andacar 2000 del guardó Empresa de l’Any 2023.

El cap del Consell ha felicitat les empreses que han participat en esta edició dels premis i la contribució d’El Periódico Mediterráneo per una informació de proximitat i el bon periodisme, que posa el focus en el que interessa a la ciutadania.

En l’acte també han estat presents la consellera d’Hisenda, Economia i Administració Pública, Ruth Merino; la consellera de Medi Ambient, Aigua, Infraestructures i Territori, Salomé Pradas, i la consellera d’Innovació, Indústria, Comerç i Turisme, Nuria Montes.

En esta edició, els guardonats han sigut FACSA, en la categoria a la trajectòria empresarial; Inversiva, com a jove empresa; Airbiometrics, en l’àrea d’R+D+I; Cuatroochenta, en la categoria de recursos humans; Consulmar, en l’apartat de medi ambient; Atalaya, en qualitat; RH Hoteles, en l’àrea d’iniciativa i expansió; Naria Tech, en la categoria Naria Tach, i Andacar 2000 com a empresa de l’any 2023.

Fecha: 30/05/2024